ፕሬዝዳንት ኢማኑኤል ማክሮን በኢትዮጵያ ይፋዊ የሥራ ጉብኝት ለማድረግ ላሊበላ ገቡ
የፈረንሳይ ፕሬዝዳንት ኢማኑኤል ማክሮን በጠቅላይ ሚነስትር ዶክተር አብይ አህመድ በተደረገላቸው ግብዣ ለሁለት ቀናት ይፋዊ የስራ ጉብኝት ላሊበላ ዓለም አቀፍ አውሮፕን ማረፊያ ገብተዋል።ፕሬዝዳንቱ ላሊበላ አውሮፕላን ማረፊያ ሲደርሱ የኢፌዴሪ ጠቅላይ ሚኒስትር ዶክተር አብይ አህመድ ከስፍራው በመገኘት አቀባበል አድርገውላቸዋል።ፕሬዝዳንቱ በላሊበላ በሚኖራቸው ቆይታ ከጠቅላ ሚኒስትሩ ጋር በጋራ በላሊበላ ውቅር አብያተ ክርስያናት ውስጥ የሚገኙ ቤተ ጊዮርጊስ፣ ቤተ ማርያ እና ቤተ መድሃኒዓለምን ይጎበኛሉ ተብሏል።ፕሬዝዳንቱ በላሊበላ የሚኖራቸውን ጉብኝት ካጠናነቀቁ በኋላ በዛሬው እለት አዲስ አበባ ከፕሬዝዳንት ሳህለወርቅ ዘውዴ እና ከጠቅላይ ሚኒስትር ዶክተር አብይ አህመድ ጋር በሁለትዮሽና ዓለም አቀፍ ጉዳዮች ዙሪያ የተናጥል ውይይት ያደርጋሉም ተብሏል።ከፕሬዝዳንት ማክሮን ጋር ታዋቂ የፈረንሳይ የቢዝነስ አመራሮች የተካተቱ ሲሆን፣ ከጠቅላይ ሚኒስትሩ ጋር በሚኖራቸው ውይይት ሁለቱ አገሮች በኢኮኖሚ፣ በመከላከያ እና በጸጥታ ጉዳዮች በትብብር ለመስራት በሚያስቸሉ ጉዳዮቸ ዙሪያ ውይይቶች ያደርጋሉ።በውይይቱ መጨረሻም በሁለቱ አገሮች መካካል የመከላከያ ትብብር ስምምነት እና የኢንቨስትመንት ማስፋፋያ የመግባቢያ ስምምነት እንደሚፈረም ይጠበቃል።በተጨማሪም በኢትዮጵያ እየተካሄደ ላለው የኢኮኖሚ ትራንስፎርሜሽን የሚያግዝ የፋይናንስ ድጋፍ እንዲሁም የቅርስ ጥበቃ ትብብር ስምምነት በሁለቱ መሪዎች በጋራ ይፋ እንደሚደረግ ይጠበቃል።ፕሬዝዳንት ማክሮን በኢትዮጵያ የሚኖራቸውን ቆይታ ከማጠናቀቃቸው በፊት በነገው እለት ከአፍሪካ ህብረት ኮሚሽን ሊቀመንበር ሙሳ ፋኪ ማህመት ጋር ውይይት ያደርጋሉም ተብሏል፡፡በእለቱ ወደ ኬንያ በመጓዝ ሀሙስ መጋቢት 5 ቀን 2011 ዓ.ም በናይሮቢ የሚካሄደውን የአንድ ፕላኔት የመሪዎች ጉባኤ ከኬንያው ፕሬዝዳንት ኡሁሩ ኬንያታ ጋር በጋራ እንደሚመሩ ይጠበቃል።ጠቅላይ ሚኒስትር ዶክተር አብይ አህመድ በፕሬዝዳንት ማከሮን በተደረገላቸው ግብዣ መሰረት በጥቅምት ወር 2011 ዓ.ም በፈረንሳይ ይፋዊ የስራ ጉብኝት ማድረጋቸው ይታወቃል።(ምንጭ፡-የውጭ ጉዳ ሚኒስቴር ቃልአቀባይ ጽ/ቤት)